作者：潘希白
词牌/韵律：大有

paragraphs: 戏马台前，采花篱下，问岁华、还是重九。
恰归来、南山翠色依旧。
帘栊昨夜听风雨，都不似、登归时候。
一片宋玉情怀，十分卫郎清瘦。
红萸佩、空对酒。
砧杆动微寒，暗欺罗袖。
秋已无多，早是败荷衰柳。
强整帽檐侧，曾经向、天涯搔首。
几回忆、故国莼鲈，霜前雁後。

标签：宋词三百首